CELEX: 32012R1144
Language: fi
Date: 2012-11-28 00:00:00
Title: Komission täytäntöönpanoasetus (EU) N:o 1144/2012, annettu 28 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

5.12.2012   
            
            
               FI
            
            
               Euroopan unionin virallinen lehti
            
            
               L 333/3
            
         KOMISSION TÄYTÄNTÖÖNPANOASETUS (EU) N:o 1144/2012,
   annettu 28 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Jauheena tullille esitettävä vaaleanruskea tuote, joka koostuu modifioidusta dehydratoidusta ruokomelassista ja jossa on (painoprosentteina ilmaistuna):
                  
                              —
                           
                           
                              sakkaroosia (myös inverttisokeria)
                           
                           
                              82,4
                           
                        
                              —
                           
                           
                              tuhkaa
                           
                           
                              1,5
                           
                        
                              —
                           
                           
                              raakakuitua
                           
                           
                              7
                           
                        Tuotteessa ei ole tärkkelystä, ja sen polarisaatio on 83,4°.
                  Dehydratoitu ruokomelassi saadaan lisäämällä tuotantoprosessin aikana kasvikuituja ja ruokomelassikonsentraatteja.
                  Tuote ei sovellu ihmisravinnoksi, vaan sitä käytetään ainoastaan eläinten ruokintaan.
               
               
                  2309 90 96
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 23 ryhmän 1 huomautuksen sekä CN-koodien 2309, 2309 90 ja 2309 90 96 nimiketekstien mukaisesti.
                  Suuresta sakkaroosipitoisuudesta huolimatta tuotetta ei voi pitää nimikkeen 1701 ruokosokerina, koska siihen on lisätty kasvikuituja tuotantoprosessin aikana.
                  Ruokomelassikonsentraattien lisäämisen ja dehydratointiprosessin vuoksi tuotteen sokeripitoisuus on huomattavasti suurempi kuin perinteisen ruokomelassin. Luokittelu nimikkeeseen 1703 ei sen vuoksi tule kyseeseen.
                  Tuotetta käytetään eläinten ruokintaan, ja se on menettänyt alkuperäisen aineen olennaiset ominaisuudet tuotantoprosessin aikana (ks. 23 ryhmän 1 huomautus).
                  Sen vuoksi tuote on luokiteltava nimikkeeseen 2309 valmisteeksi, jollaista käytetään eläinten ruokintaan.